Նատալյա Կոնոպլյովա

**Նատալյա Վիկտորովնա Կոնոպլյովա** (, ), խորհրդային և ռուս շախմատիստուհի, կանանց միջազգային գրոսմայստեր (1976)։

## Կենսագրություն
Նատալյա Վիկտորովնա Կոնոպլևան ծնվել է 1944 թվականի նոյեմբերի 23-ին Մուրմանսկում, սակայն նրա ծնողները հետագայում տեղափոխվել են Արխանգելսկ։ Ընտանիքը եղել է  սոցիալապես անապահով։ Ծնողական ուշադրության պակասը նրան ստիպել է զբաղվել շախմատով։ Շատ արագ հասել է հաջողությունների․ 1959 և 1961 թվականներին դարձել է ԽՍՀՄ աղջիկների առաջնության չեմպիոնուհի, իսկ 1962 թվականի համամիութենական պատանեկան մրցաշարում զբաղեցրել է 2-3-րդ տեղերը։

Ուսանողական տարիներն անցել են Վլադիմիր քաղաքում, որտեղ Նատալյան միաժամանակ աշխատել է տրակտորաշինական գործարանում՝ որպես տեխնիկ։ Ավարտել է ուսումը և ստացել տնտեսագետի դիպլոմ։ 1962 թվականին Կոնոպլյովան հաղթել է աշխարհի նախկին չեմպիոնուհի Օլգա Ռուբցովային, ինչի համար արժանացել է ԽՍՀՄ սպորտի վարպետի կոչման։

1964 թվականին Նատալյան հաղթել է ՌԽՖՍՀ կանանց առաջնությունը և դուրս եկել ԽՍՀՄ առաջնության եզրափակիչ փուլ։ Նա ԽՍՀՄ առաջնությունների մրցանակակիր է եղել 1967, 1970 և 1972 թվականներին։ Առաջին խոշոր հաջողություններին հասել է ԽՍՀՄ աղջիկների առաջնություններում՝ 1959 թվականին՝ 1-ին տեղ, 1960-ին՝ 2-3-րդ տեղեր, 1961-ին՝ 1-2-րդ տեղեր, իսկ 1962 թվականի համամիութենական մրցաշարում՝ 2-3-րդ տեղեր։ Կոնոպլյովան ՌԽՖՍՀ չեմպիոնուհի է դարձել 1964 թվականին, իսկ Մոսկվայի չեմպիոնուհի՝ 1970 թվականին։

1964 1972 թվականներին նա մասնակցել է ԽՍՀՄ ութ առաջնությունների։ Լավագույն արդյունքները եղել են՝ 1967 և 1972 թվականներին՝ 2-4-րդ տեղեր, 1969-ին՝ 4-րդ տեղ, 1970-ին՝ 3-րդ տեղ։

Մասնակցել է նաև աշխարհի առաջնության մրցաշարերին։ Միջգոտիական մրցաշարերում գրանցել է հետևյալ արդյունքները․ Օխրիդ (1971)՝ 4-5-րդ տեղեր (լրացուցիչ մրցախաղում հաղթել է Մարիա Իվանկային՝ 4-րդ տեղի համար), Մենորկա կղզի (1973)՝ 2-5-րդ տեղեր (Մարտա Լիտինսկայայի, Նանա Ալեքսանդրիայի և Իրինա Լևիտինայի հետ)։

Այլ միջազգային մրցաշարերում նրա լավագույն արդյունքները եղել են՝ Պյոտրկուվ-Տրիբունալսկի (1965)՝ 1-ին տեղ, Մոսկվա (1969)՝ 2-րդ տեղ, Սոֆիա (1970) և Թբիլիսի (1973)՝ 2-3-րդ տեղեր։

## Համատեքստ
1971 թվականի միջգոտիական մրցաշարում Կոնոպլյովան կիսել է 4-րդ տեղը Նանա Ալեքսանդրիայի, Տատյանա Զատուլովսկայայի և Միլունկա Լազարևիչի հետ։ Լրացուցիչ մրցախաղում Մարիա Իվանկայի (Հունգարիա) դեմ Կոնոպլյովան հաղթել է 4:2 հաշվով, սակայն հավակնորդների հիմնական մրցաշար այդպես էլ չի ընդգրկվել, քանի որ հիմնական մասնակիցներից ոչ մեկը չի հրաժարվել մասնակցությունից։ 1973 թվականին միջգոտիական մրցաշարում Կոնոպլյովան կիսել է 2-5-րդ տեղերը Մարտա Լիտինսկայայի, Նանա Ալեքսանդրիայի և Իրինա Լևիտինայի հետ՝ հետ մնալով Վալենտինա Կոզլովսկայից։ Լրացուցիչ մրցախաղ-մրցաշարում Նատալյան զբաղեցրել է չորրորդ տեղը և կրկին չի կարողացել դուրս գալ հավակնորդների հանդիպումներ։ 1976 թվականին նրան շնորհվել է միջազգային գրոսմայստերի կոչումը։

Կոնոպլյովային երկու անգամ ընդամենը փոքր քայլ է բաժանել հավակնորդների մրցախաղերից, ինչը բացասաբար է ազդել շախմատիստուհու առողջության վրա։ Նրա մոտ առաջացել է հոգեկան խանգարում, և շուրջ 10 տարի նա հեռացել է շախմատից՝ մրցումներին վերադառնալով միայն 1980-ական թվականներին։ 

Նա հաճույքով և հաջողությամբ խաղացել է բլից շախմատ, մասնակցել է բազմաթիվ կայծակնային մրցաշարերի՝ Մոսկվայի «Էրմիտաժ» և «Սոկոլնիկի» զբոսայգիներում։ 1987 թվականին վերջին անգամ կարողացել է հասնել ԽՍՀՄ առաջնության եզրափակիչ փուլ, սակայն արդեն ի վիճակի չէր մրցել վրացի շախմատիստուհիների նոր սերնդի հետ․ լավագույն տարիները մնացել էին անցյալում։

1990-ական թվականներին Կոնոպլյովան փոփոխական հաջողությամբ մասնակցել է «շվեյցարական համակարգով» անցկացվող մրցաշարերի Գերմանիայում, Հունգարիայում և Չեխիայում։ Այնուհետև նա վերջնականապես ավարտել է մարզական կարիերան։ 

Կոնոպլյովան ընտանիք և երեխաներ չի ունեցել, կյանքի վերջին տարիներին ապրել է միայնակ՝ իր մոսկովյան բնակարանում։

Մահացել է 2011 թվականի մարտի 15-ին Մոսկվայում՝ ուժեղ ցրտահարության հետևանքով, որը ստացել էր երկարատև զբոսանքի ընթացքում.։

## Վարկանիշի փոփոխության գրաֆիկ

## Ծանոթագրություններ

## Արտաքին հղումներ

 
Կատեգորիա:Շախմատի կանանց գրոսմայստերներ
Կատեգորիա:Ռուս շախմատիստներ
Կատեգորիա:Ռուս տնտեսագետներ